cyanic-selkie/wikianc huggingface dataset:
বাংলাদেশে ধর্মবিশ্বাস
ইসলাম ধর্ম
২০১১ সালে বাংলাদেশে মুসলিম জনসংখ্যা ছিল ১৪৬ মিলিয়ন,যা দেশের জনসংখ্যার ৯০%। তাই বাংলাদেশ সংবিধানে ইসলামকে রাষ্টীয় ধর্ম হিসেবে ঘোষণা করে।  বিশ্বের চতুর্থ বৃহওম মুসলিম অধ্যুষিত দেশ বাংলাদেশ। মুসলমানরা দেশের প্রধান সম্প্রদায় এবং তারা বাংলাদেশের ৮ টি বিভাগে সংখ্যাগরিষ্ঠ্য অবস্থানে আছে।  বাংলাদেশের মুসলমানদের ৮৮ ভাগ বাঙালি মুসলমান এবং ২ ভাগ বিহারি মুসলমান।এই দেশের অধিকাংশ মুসলমান সুন্নি, তথাপি একটি ছোট অংশ জুড়ে আছে শিয়া সম্প্রদায়। শিয়াদের অধিকাংশই শহরে বাস করে। শিয়া ধর্মালম্বীরা নবী মুহাম্মদ (সাঃ) এর নাতি হুসাইন ইবনে আলী এর শহীদ হওয়ার দিনটিকে গভীর শোকের সাথে স্মরণ করে। মুসলমানরা ঈদুল ফিতর, ঈদুল আযহা, মুহররম, মিলাদ উন নবী, শব -ই- বরাত ও চাদ রাত সারা দেশে উদ্‌যাপন করে।  বার্ষিক বিশ্ব ইজতেমা বাংলাদেশের মুসলমানদের বৃহত্তম ও উল্লেখযোগ্য সমাবেশ।  বাংলা অঞ্চলের মুসলিম সম্প্রদায় অর্থাৎ (বাংলাদেশ, পশ্চিমবঙ্গ) ভারতের প্রভাবশালী ইসলামি ধারা থেকে স্বাধীনভাবে বিকশিত হয়। বাংলাদেশের মুসলমানদের ইসলামের প্রতি সাধারণ ব্যাক্তিগত অঙ্গীকার সত্বেও ইসলামি রীতিনীতি পালন সামাজিক অবস্থান, স্থানীয় ও ব্যাক্তিগত বিবেচনা অনুযায়ী পরিবর্তিত হয়। গ্রামাঞ্চলে কিছু বিশ্বাস এবং অনুশীলন উপাদান অন্তর্ভুক্ত করে যা থেকে ভিন্ন এবং প্রায়ই গোড়া ইসলামের সাথে দ্বন্দ্ব করে।
হিন্দুধর্ম
হিন্দু ধর্ম বাংলাদেশের দ্বিতীয় বৃহত্তম ধর্ম। এদেশের ১২.৭৩ মিলিয়ন মানুষ হিন্দু (২০১১ সালের আদমশুমারী অনুযায়ী)। জনসংখ্যার দিক থেকে বাংলাদেশ বিশ্বের তৃতীয় হিন্দু জনবহুল দেশ। দেশের উত্তর, দক্ষিণ, পশ্চিম ও উওর -পূর্বাঞ্চলে উল্লেখযোগ্য পরিমাণসহ বাংলাদেশের সকল অঞ্চলে হিন্দুদের উল্লেখযোগ্য সংখ্যা রয়েছে। বাংলাদেশের হিন্দুধর্ম প্রতিবেশী ভারতীয় রাজ্য পশ্চিমবঙ্গের প্রচলিত হিন্দু  ধর্মের রীতিনীতির সাথে ঘনিষ্ঠ ভাবে মিলে যায়। যার সাথে বাংলাদেশ ভারত বিভাগের আগ পর্যন্ত ঐক্যবদ্ধ ছিল। দুর্গাপূজা, রথযাত্রা ও হিন্দু উৎসব বাংলাদেশের বিভিন্ন শহর ও গ্রাম জুড়ে উৎযাপন করা হয়।
খ্রিষ্টধর্ম
খ্রিষ্টীয় ষোড়শ থেকে সপ্তাদশ শতাব্দীর প্রথম দিকে পর্তুগিজ ব্যাবসায়ী ও মিশনারিদের মাধ্যমে খ্রিস্টধর্ম বাংলাদেশে আসে। খ্রিস্টানরা মোট জনসংখ্যার মোট জনসংখ্যার প্রায় ০.৪ শতাংশ এবং বেশিরভাগ একটি শহুরে সম্প্রদায়। রোমান ক্যাথলিক ধর্ম বাঙালী খ্রিস্টানদের মধ্যে প্রধান, অন্যদিকে বাকিরা বেশিরভাগই ব্যাপটিস্ট এবং অন্যান্য। গারো, সাওতাল, ওরাও, চাকমা, খাসি, লুশেই, বাওম ইত্যাদি কিছু আদিবাসী সম্প্রদায়ের মধ্যে খ্রিস্টান ধর্মের অল্প সংখ্যক অনুসারী রয়েছে। এবং আরো অনেক সম্প্রদায় রয়েছে।
বৌদ্ধধর্ম
বাংলাদেশের মোট জনসংখ্যার ০.৬% জুড়ে আছে বৌদ্ধধর্মালম্বী জনগোষ্ঠী। প্রাচীন তত্ত্ব্য মতে, বর্তমান বাংলাদেশ অঞ্চল ছিল এশিয়ার বৌদ্ধ ধর্ম প্রচারের মূল কেন্দ্র। দর্শন ও স্থাপত্য সহ বৌদ্ধধর্ম সভ্যতা বাংলা থেকে তিব্বত, দক্ষিণ -পূর্ব এশিয়া ও ইন্দোনেশিয়া ভ্রমণ করে। কম্বোডিয়া, ইন্দোনেশিয়া ও থাইল্যান্ডের বৌদ্ধ স্থাপত্য, আংকোর ওয়াট মন্দির এবং বরোবুদুর বিহার যেমন বাংলাদেশের প্রাচীন মঠ সোমপুর বিহার। যদিও এটা এখন মুসলিম দেশ, বৌদ্ধ জাতি ইতিহাস ও সংস্কৃতিতে ছোট কোন খেলোয়াড় নয়। বাংলাদেশের বৌদ্ধধর্মের অধিকাংশ অনুসারী চট্টগ্রাম বিভাগে বাস করে। এখানে বাংলাভাষী বড়ুয়ারা বৌদ্ধধর্মাবলম্বী যারা প্রায় একচেটিয়া ভাবে চট্টগ্রাম এলাকায় কেন্দ্রীভূত এবং একইসাথে বাংলাদেশের অন্যান্য অংশে যেমন কুমিল্লা ময়মনসিংহ,রংপুর, সিলেট জেলায় বাস করে।  পার্বত্য চট্টগ্রাম অঞ্চলের বৌদ্ধদের অধিকাংশ চাকমা, মারমা, খুমি,বাওম,চক,কুকি,মুরাং,তানচাঙ্গিয়া এবং খিয়াং উপজাতির অন্তর্ভুক্ত, যারা প্রাচীন সময় থেকে বৌদ্ধধর্মের চর্চা করে আসছে। অন্যান্য আদিবাসী সম্প্রদায় যারা অ্যানিমিজম চর্চা করে,তাদের কিছু বৌদ্ধ ধর্মের অধীনে এসেছে। এই অঞ্চলের বৌদ্ধ সম্প্রদায়ের বিশ্বাস ও আচার অনুষ্ঠান বৌদ্ধধর্ম ও প্রাচীন অ্যানিমিস্টিক বিশ্বাসের সমন্বয়। বৌদ্ধ পূর্ণিমা বাঙালি বৌদ্ধ ও বৌদ্ধ উভয় উপজাতির মধ্যে সর্বাধিক পালিত হয়।
শিখধর্ম
বাংলাদেশের প্রায় ১০০০০০ মানুষ এই ধর্ম মেনে চলে।এই ধর্মের উপস্থিতি ১৫০৬-০৭ সালে গুরু নানকের মাধ্যমে হয় এবং গুরু নানক ফিরে গেলে তার অনুসারীরা ধর্ম প্রচারের জন্য রয়ে যায়। যখন কিছু বাঙালি এই ধর্ম বিশ্বাস গ্রহণ করে, তখন একটি শিখ সম্প্রদায়ের জন্ম হয়। বাংলাদেশের মুক্তিযুদ্ধের সময় ভারত থেকে ১০০০০ শিখ এলে এই সম্প্রদায় বৃহত্তর হয়ে উঠে। এই শিখ সম্প্রদায় দেশে ব্যাপক অগ্রগতি করেছে। বর্তমানে দেশে প্রায় ১০ টি গুরুদ্বার রয়েছে, তাদের মধ্যে ৭টি সুপরিচিত। বিশেষ করে ঢাকা বিশ্ববিদ্যালয়ের পাশে নানকশাহী গুরুদ্বার। এটি ১৮৩০ সালে নির্মিত দেশের প্রাচীনতম গুরুদ্বার
অন্যান্য ধর্ম
বাংলাদেশে বাহাই বিশ্বাসের একটি ক্ষুদ্র সম্প্রদায় রয়েছে। ঢাকা, চট্টগ্রাম, খুলনা, রাজশাহী, সিলেট, বরিশাল, রংপুর, ময়মনসিংহ, যশোর, রাঙামাটি প্রভৃতি স্থানে এই সম্প্রদায়ের আধ্যাতিক কেন্দ্র রয়েছে। বাংলাদেশেও একটি ক্ষুদ্র ব্রাহ্ম্য সমাজ রয়েছে। এছাড়া শিখ ধর্মের নগন্য অনুসারি এবং তাদের ধর্মীয় উপসনালয় গুরুদ্বারা বাংলাদেশে রয়েছে। বিভিন্ন ক্ষুদ্র জাতিগোষ্ঠী সমূহের নিজস্ব ধর্মমত থাকলেও বর্তমানে সেগুলোর বেশিরভাগ বিলুপ্তপ্রায়। ক্ষুদ্র জাতিগোষ্ঠীদের অধিকাংশই খৃষ্টধর্ম ও বৌদ্ধধর্মের অনুসারী।
জেকোবাবাদ
ব্যুৎপত্তি
জ্যাকোবাবাদের উৎপত্তি উর্দু থেকে; যেটি জ্যাকব শহর নামে পরিচিত। এই শহরের নাম ইস্ট ইন্ডিয়া কোম্পানি অফিসার এবং প্রকৌশলী জন জ্যাকবের (১৮১২-১৮৫৮) নামে নামকরণ করা হয়।
ইতিহাস
ব্রিটিশ শাসনামলের সময়ে, ব্রিটিশ রাজ্যের অংশ হিসেবে শহরটি বোম্বে প্রেসিডেন্সির উচ্চ সিন্ধুর সীমান্তবর্তী জেলা প্রশাসন ছিল; যার সাথে উত্তর-পশ্চিম রেলপথের কোয়েটা শাখার একটি স্টেশন ব্যবহৃত হত। দক্ষিণ এশিয়ায় সর্বোচ্চ তাপমাত্রা থাকার স্থান হিসেবে ক্রমাগতভাবে শহরটি সুপরিচিত হয়ে ওঠেছে। এখানকার গড় গ্রীষ্মের গড় তাপমাত্র প্রায় ৯৮ ডিগ্রি ফারেনহাইট (৩৭ ডিগ্রি সেলসিয়াস)।
জলবায়ু
জ্যাকোবাবাদের জলবায়ু মূলত গ্রীষ্মকালে গরম এবং শীতকালীন হালকা উঞ্চতা বিদ্যমান। নিম্নে বিস্তারিত তুলে ধরা হল:
নৈবেদ্য
থাম্ব|নৈবেদ্য-রবীন্দ্রনাথ ঠাকুর নৈবেদ্য হল রবীন্দ্রনাথ ঠাকুর কর্তৃক বাংলা ভাষায় রচিত একটি বিখ্যাত কাব্যগ্রন্থ। এটি ১৯০১ সালে প্রকাশিত হয়।  এটি রবীন্দ্রনাথের কাব্য রচনার "অন্তবর্তী পর্ব"-এর অন্তর্গত একটি উল্লেখযোগ্য সৃষ্টি। রবীন্দ্রনাথ নৈবেদ্য কাব্যের ১৫-টি কবিতা গীতাঞ্জলির ইংরেজি অনুবাদ সং অফারিংসে অন্তর্ভুক্ত করেছেন।
সৈয়দ আবুল কালাম আজাদ
শৈশব ও পড়ালেখা
আজাদ বাংলাদেশের লক্ষ্মীপুর জেলা ১৯৫১ সালে জন্মগ্রহণ করেন। তার পিতার নাম সৈয়দ আমিন উল্লাহ। তিনি ১৯৭৩ সালে ঢাকা বিশ্ববিদ্যালয় থেকে স্নাতকোত্তর শেষ করেছেন। তিনি মার্কেটিং বিভাগের প্রথম ব্যাচের শিক্ষার্থী ছিলেন।
তিনি ব্যবসা বিভাগ হতে মার্কিন যুক্তরাষ্ট্রের ওয়েস্টার্ন ইলিনয় বিশ্ববিদ্যালয় থেকে স্নাতকোত্তর শেষ করেছেন। অধ্যাপক এম.এ. কুদ্দুস এর তত্ত্বাবধানে ২০১৫ সালে আজাদ পিএইচডি করেছেন। তার পি এইচ ডির বিষয় "বাংলাদেশের উচ্চ-মূল্যবান কৃষি পণ্য: কৃষি-ব্যবসায়ের সুযোগ ও সীমাবদ্ধতার উপর একটি অভিজ্ঞতা "।
কর্মজীবন
সৈয়দ আবুল কালাম আজাদ ঢাকা বিশ্ববিদ্যালয়-এর মার্কেটিং বিভাগের অধ্যাপক। তিনি ৪ ফেব্রুয়ারি ২০০৬ থেকে ২৩ জানুয়ারী ২০০৯ ঢাকা বিশ্ববিদ্যালয় কোষাধ্যক্ষ ছিলেন ।  এবং ২৪ শে মার্চ ২০০২ থেকে ৩ ফেব্রুয়ারি ২০০৬ পর্যন্ত জাতীয় বিশ্ববিদ্যালয় এর  কোষাধ্যক্ষ ছিলেন । আজাদ মুক্তিযোদ্ধা জিয়াউর রহমান হল এর প্রথম প্রভোস্ট  ছিলেন  তিনি বিজনেস স্টাডিজ অনুষদের ডিন ছিলেন. । তিনি ১৯৮৯ থেকে ১৯৯২ পর্যন্ত মার্কেটিং  বিভাগের প্রধান এর দায়িত্বও পালন করেছিলেন।
আজাদ বর্তমানে জগন্নাথ বিশ্ববিদ্যালয় এর একাডেমিক কাউন্সিল সদস্য এবং ইস্ট ওয়েস্ট বিশ্ববিদ্যালয় এবং প্রিসিডেন্সি বিশ্ববিদ্যালয়,. বাংলাদেশের সাবেক একাডেমিক কাউন্সিল সদস্য। আজাদ জাতীয়তাবাদী ঐক্য পরিষদের সাবেক আহ্বায়ক ছিলেন ।
তিনি ১৩ জুন, ২০০১ সালে একটি বাংলাদেশী প্রতিনিধি দলের সাথে বিজনেস স্টাডিজ অনুষদের ডিন হিসাবে পাকিস্তানের করাচির গ্রিনিচ বিশ্ববিদ্যালয় পরিদর্শন করেছিলেন।
বিতর্ক
২০০৭ সালে, রাজউক, ঢাকা উন্নয়ন কর্তৃপক্ষ, ঢাকা বিশ্ববিদ্যালয় কর্তৃপক্ষকে রাজউকের অনুমোদন ছাড়াই বিল্ডিং আইন, বিধি ও কোড লঙ্ঘনের জন্য অভিযুক্ত করে "বিল্ডিংয়ের অনুমোদনের আইনি বাধ্যবাধকতার জবাবে আজাদ বলেছিলেন,""আমি কখনও দেখিনি যে বিশ্ববিদ্যালয় কর্তৃপক্ষ কোনও নির্মাণ কাজের জন্য কোনও কর্তৃপক্ষের অনুমতি নিয়েছিল।"" ।
মৃত্যুঞ্জয়ী
বীর শহীদ ও স্বাধীনতা সংগ্রামীদের সংক্ষিপ্ত পরিচিতি পুস্তক। এটি প্রথম প্রকাশিত হয় ৩০ জানুয়ারী ১৯৬৬ সালে। মহাজাতি সদন অছি পরিষদ এটি প্রকাশ করে। পরে ১৯ আগস্ট ১৯৯৭ সালে স্বাধীনতার ৫০ বছর পূর্তিতে তথ্য় ও সংস্কৃতি বিভাগ, পশ্চিমবঙ্গ সরকার পরিবর্ধিত করে দ্বিতীয় সংস্করণ প্রকাশ করে। মোট ৫০০০০টি বই মুদ্রণ করা হয়। সম্পাদনা করেন শ্যামল সেনগুপ্ত।
নিউজ অ্যান্ড প্রেস
নিউজ অ্যান্ড প্রেস দক্ষিণ ক্যারোলিনার ডার্লিংটন কাউন্টিতে পরিবেশিত একটি স্থানীয় সংবাদপত্র। এটি বর্তমানে মুদ্রিত ও অনলাইন দুই সংস্করণেই প্রকাশিত হয়।
ইতিহাস
ডার্লিংটন নিউজ ১৮৭৫ সালে প্রতিষ্ঠিত হয় একটি সাপ্তাহিক হিসেবে। এটি বৃহস্পতিবারে প্রকাশিত হত। ১৯০৮ সালে এটি ডার্লিংটন প্রেসের সাথে নতুন করে নতুন নিউজ অ্যান্ড প্রেস নামে সংহত করা হয়েছিল।
আলী আকবর (শিক্ষাবিদ)
শিক্ষাজীবন
আকবর যথাক্রমে ১৯৭৫ এবং ১৯৭৭ সালে বাংলাদেশ কৃষি বিশ্ববিদ্যালয় পশুপালন অনুষদ থেকে স্নাতক এবং স্নাতকোত্তর অর্জন করেছেন। এরপরে তিনি ১৯৭৭ সালে প্রাণী পুষ্টি বিভাগে প্রভাষক হিসাবে যোগদান করেন। তিনি আবারডিন বিশ্ববিদ্যালয় থেকে ডক্টরেট ডিগ্রি অর্জন করেন।
কর্মজীবন
আকবরকে ১৯৯৩ সালে অধ্যাপক হিসেবে পদোন্নতি দেওয়া হয়।
বাংলাদেশ কৃষি বিশ্ববিদ্যালয়ে পূর্ববর্তী উপাচার্য মো. রফিকুল হকের পদত্যাগের পরে আকবরকে ২৫ মে ২০১৫ এ চার বছরের মেয়াদে এই পদে নিয়োগ দেওয়া হয়েছিল।
রোজাক
রুজাক ( ইন্দোনেশিয়ান বানান) বা রোজাক ( মালয় বানান) হল জাভানিজ বংশোদ্ভূত একটি ফলের সালাদ খাবার, যা সাধারণত ইন্দোনেশিয়া, মালয়েশিয়া এবং সিঙ্গাপুরে পাওয়া যায়। তিনটি দেশেই এটি সাধারণত বিভিন্ন কাটা ফলের মধ্যে মসলাযুক্ত পাম চিনি মিশিয়ে পরিবেশন করা হয়। মরিচ, পাম চিনি এবং চিনাবাদাম দিয়ে তৈরি মিষ্টি এবং মশলাদার স্বাদের একটি সস এই সালাদে মেশানো হয়। সেই কারণে এটি একটি জনপ্রিয় খাবার।
ব্যুৎপত্তি
থাম্ব| [[জাকার্তা|জাকার্তায় রুজাক বিক্রেতা।]] ঐতিহাসিকভাবে রুজাক জাভার প্রাচীনতম খাবার হিসাবে চিহ্নিত। রুজাক শব্দটি প্রাচীন জাভানিজ রুরুজক শব্দ থেকে এসেছে। মধ্য জাভার প্রাচীন মাতারাম রাজ্যের তাজি শিলালিপিতে (৯০১ খ্রী) এই শব্দের উল্লেখ আছে।
এই সালাদটি পরবর্তীতে অন্যান্য প্রতিবেশী দেশগুলিতে জাভানিজদের দ্বারা প্রচারিত হয়েছে। সেইসাথে জাভাতে বসবাসকারী ভারতীয় বংশোদ্ভূতদের দ্বারা এর প্রবর্তন হয়েছিল। মালয়েশিয়া এবং সিঙ্গাপুরে এর বানান রোজাক।
ইন্দোনেশিয়ান রুজাক
থাম্ব| মিষ্টি রুজাক সস। পাম চিনি, তেঁতুল, চিনাবাদাম এবং মরিচ দিয়ে তৈরি।
রুজাক বুয়া (ফলের রুজক)
থাম্ব| ইন্দোনেশিয়ায় মৌসুমি ফল রুজাক। ইন্দোনেশিয়ায় রুজাক বুয়া নামক সালাদটি রুজাক মানিস (মিষ্টি রুজাক) নামেও পরিচিত। ইন্দোনেশিয়ান এই ফলের রুজাক বিভিন্ন গ্রীষ্মমন্ডলীয় ফল যেমন জামরুল, আনারস, কাঁচা আম, বেংকোয়াং ( জিকামা ), শসা, কেডনডং এবং কাঁচা লাল উবি জালার ( মিষ্টি আলু ) ইত্যাদি টুকরো করে কেটে মেশানো হয় এবং এই সালাদ তৈরি করা হয়। কখনও কখনও সবুজ আপেল, বেলিম্বিং (স্টারফ্রুট) এবং জেরুক বালি (পোমেলো) ফলও এই সালাদে যোগ করা হয়। মিষ্টি এবং মশলাদার-গরম বুম্বু রুজাকে জল, গুলা জবা (খেজুর চিনি), আসেম জবা (তেঁতুল), চূর্ণ চিনাবাদাম, তেরসি (চিংড়ির পেস্ট), লবণ, এবং লাল মরিচ দিয়ে তৈরি একটি বিশেষ চাটনি বা সস এই সালাদে মেশানো হয়। সমস্ত ফল ছোট আকারের টুকরো করে কেটে থালায় রেখে এই সালাদ তৈরি হয়।
রুজাক কুকা
রুজাক কুকার আক্ষরিক অর্থ ভিনেগার রুজাক। এটি পশ্চিম জাভার সুদানিজ খাবারের একটি বিশেষত্ব, যা এর টক সতেজ স্বাদের জন্য বিখ্যাত। এটি আনারস এবং কাঁচা আমের মতো টুকরো টুকরো ফল এবং জিকামা, বাঁধাকপি, শিমের স্প্রাউট এবং শসার মতো সবজি দিয়ে তৈরি হয় এবং তার সাথে ভিনিগার যোগ করা হয়। টক এবং মশলাদার স্বাদের জন্য কারণে এটিকে স্থানীয় খাবার আসিনানের সংগে তুলনা করা হয়, কারণ উভয় খাবারেই ভিনেগার, পাম চিনি এবং মরিচ থাকে।
রুজাক তুম্বুক (রুজাক বেবেক)
থাম্ব| রুজাক বেবেক বা রুজাক তুম্বুক (ম্যাশড রুজাক)। এটি ইন্দোনেশিয়ান ফল রুজাকের আরেকটি প্রকার যা পশ্চিম জাভা থেকে এসেছে। এর উপাদানগুলি প্রায় সাধারণ ইন্দোনেশিয়ান ফলের রুজাকের মতোই। শুধু ব্যতিক্রম এই যে সমস্ত উপাদানগুলিকে একটি কাঠের পেষণীতে একত্রে মেশানো হয় (এই কাঠের পেষণীকে ইন্দোনেশিয়ান ভাষায় তুম্বুক বা বেবেক বলা হয়)। কচি/সবুজ পিসাং বাটু (কলার একটি প্রজাতি), কাঁচা লাল ইয়াম, জিকামা, জাভা আপেল, কেডনডং এবং কচি কাঁচা আম এই সালাদে ব্যবহার করা হয়। এই সমস্ত উপাদান একসাথে থেঁতলানো হয় এবং মেশানো হয়। তেরাসি চিংড়ির পেস্ট, পাম চিনি, লবণ এবং স্থানীয় মরিচ দিয়ে এই সালাদের সস তৈরি হয়। ঐতিহ্যগতভাবে, পিঙ্কুক নামক কলার পাতার থালায় পৃথক ছোট অংশে রুজাক তুম্বুক পরিবেশন করা হয়। এটি প্লাস্টিকের কাপেও পরিবেশন করা হয়।
ডানা ভেসপোলি
ডানা ভেসপোলি (জন্ম ২২ সেপ্টেম্বর, ১৯৭২, হ্যানোভার, নিউ হ্যাম্পশায়ার) একজন আমেরিকান পর্ণ তারকা এবং পরিচালক।
জীবন এবং পেশা পরিবর্তন
মার্কিন যুক্তরাষ্ট্রের হ্যানোভার, নিউ হ্যাম্পশায়ারে ১৯৭২ সালের ২২ সেপ্টেম্বর জন্মগ্রহণ করেন ডানা ভেসপোলি।তিনি ইভিল এঞ্জেল ,ব্রাজার্স সহ   বড় কোম্পানীর সঙ্গে চুক্তি স্বাক্ষর করেছেন। ২০১৮ সালের এপ্রিলের মধ্যে তিনি ব্রাজার্সের ৬ টি, ইভিল এঞ্জেল এবং নটি আমেরিকার  ১৩ টি সিনেমা করেছেন।
গ্যাংটকে গন্ডগোল
গ্যাংটকে গন্ডগোল, সত্যজিৎ রায় রচিত গোয়েন্দা কাহিনী ফেলুদা সিরিজের একটি উপন্যাস।
কাহিনী সংক্ষেপ
গ্রীষ্মের ছুটিতে তপেশ ওরফে তোপসের সাথে ফেলুদা গ্যাংটকে বেড়াতে আসে। সেখানে তাদের সাথে রহস্যময় ব্যবসায়ী শশধর বোস এবং নিশিকান্ত সরকারের সাথে পরিচয় ঘটে। ফেলুদার সাথে একজন জার্মান ফটোগ্রাফার হেলমুট উংগারের পরিচয় হয়। সে হিপি। কয়েকদিন পর শশধর বোসের ব্যবসার সঙ্গী শিবকুমার শেলভাংকার খুন হন, হেলমুটের আসল পরিচয় জেনে অবাক হয় ফেলুদা ও তোপসে। ড. বৈদ্য প্ল্যানচেটে জানিয়ে দেন কে হত্যাকারী কিন্তু হত্যা রহস্যের তদন্তে নামে ফেলুদা। একটি নির্জন এলাকায় জংগলে ঘেরা বাগানবাড়িতে ফয়সালা হয় শশধর বোস হত্যাকান্ডের। ফেলুদা বলেন শশধর বোস ও ডঃবৈদ্য একই লোক প্রথমে ডঃবৈদ্য সেজে শিবকুমার বাবুর বিশ্বাস অর্জন করে, পরে তিনি ডাইভার এর সাথে হাত মিলিয়ে শশধরকে হত্যা করেন। ফেলুদা সবার সামনে তাঁর রহস্য ফাঁস করে দিলে তিনি কোনো রকমে ঘরের বাইরে বের হন। এবং জীপে করে পালান। ফেলুদার অব্যার্থ নিশানায় তাঁর গাড়ির চাকা পাংচার হয়, গাড়িটি গাছের সাথে ধাক্কা মারে। শশধর বাবু কীছুদুর দৌড়ে জোঁকের কবলে পড়েন। সেইসঙ্গে ফেলুদা তাকে পুলিশের হাতে তুলে দেন।
পর্দায়
গ্যাংটকে গণ্ডগোল কাহিনির উপর পর্দায় কোনো চলচ্চিত্র বা টিভি ধারাবাহিক নির্মিত হয়নি। বাদশাহী আংটি নির্মাণের পরে এই কাহিনির ভিত্তিতে চলচ্চিত্র নির্মাণের ভাবনা থাকলেও পরে আর তা নির্মিত হয়নি।
উইলিয়াম জেমস হার্শেল
স্যার উইলিয়াম জেমস হার্শেল, দ্বিতীয় ব্যারোনেট (৯ জানুয়ারি ১৮৩৩ – ২৪ অক্টোবর  ১৯১৭)  ছিলেন একজন বৃটিশ আইসিএস অফিসার যিনি  বৃটিশ ভারতে তথা বাংলায় কাজের দরপত্রে বা চুক্তিপত্রে প্রথম এবং কালক্রমে প্রথম অপরাধী শনাক্ত করতে ডান হাতের আঙুলের ছাপ নেওয়ার প্রথা চালু করেন ।
ব্যক্তিগত জীবন
উইলিয়াম জেমস হার্শেলের জন্ম ১৮৩৩ খ্রিস্টাব্দের ৯ ই জানুয়ারি বাকিংঘমশায়রের (বর্তমানে  বার্কশায়রের) স্লাফের জ্যোতির্বিজ্ঞানী পরিবারে। তার পিতা স্যার জন ফ্রেডরিক উইলিয়াম হার্শেল ছিলেন জ্যোতির্বিজ্ঞানী ও গণিতজ্ঞ। স্যার উইলিয়াম হার্শেল যিনি ১৭৮১ খ্রিস্টাব্দে ইউরেনাস গ্রহটির আবিষ্কর্তা, হলেন জেমসের পিতামহ। তিনি পিতার বারটি সন্তানের মধ্যে ছিলেন তৃতীয় এবং তিনজন জ্যোতির্বিদদের মধ্যে জ্যেষ্ঠ। তার কনিষ্ঠ জ্যোতির্বিদ ভ্রাতারা হলেন আলেকজান্ডার স্টুয়ার্ট হার্শেল এবং জন হার্শেল জুনিয়র।
ছোটবেলা থেকেই জেমস ছিলেন বেশ দুরন্ত। পিতা তাকে ‘মাই আনরুলি বয়’ বলেই সম্বোধন করতেন। পিতার পরামর্শ মেনে জ্যোতির্বিদ্যা শিক্ষা না করে প্রশাসনিক কাজকর্ম শেখার জন্য ভর্তি হয়েছিলেন হেলিবেরির ‘ইষ্ট ইন্ডিয়া কলেজে’। সেখান থেকে ‘ইন্ডিয়ান রাইটার শিপ’ পরীক্ষা পাশের পর ১৮৫০ খ্রিস্টাব্দে ভারতে আসেন। প্রথমে পশ্চিমবঙ্গের মালদহে অ্যাসিস্টান্ট কালেক্টর অ্যান্ড ম্যাজিস্ট্রেট পদে এবং পরে ইন্ডিয়ান সিভিল সার্ভিসে মনোনীত হয়ে আসেন মুর্শিদাবাদ জেলার জঙ্গিপুর মহকুমায়। শাসক বৃটিশ ও শাসিত ভারতীয়দের মধ্যে অবিশ্বাসের পরিমণ্ডলে কাজ করতে তার  সমস্যা দেখা দেয়। কিন্তু সে সময়ে বাংলায় নিরক্ষরদের টিপসই নেওয়ার প্রথা চালু ছিল। জেমস প্রথম সরকারি দরপত্র বা চুক্তিপত্রে পিছনে কালি আর তেলের মিশ্রণে ডুবিয়ে ঠিকাদারের ডান হাতের আঙ্গুলের ছাপ নেওয়া শুরু করেন যদিও কোন সরকারি নির্দেশ ছিল না। পরবর্তীকালে বাংলা পুলিশের ইন্সপেক্টর জেনারেল এডওয়ার্ড রিচার্ড হেনরি অপরাধী শনাক্ত করার উপায় হিসাবে আঙুলের ছাপ নেওয়া শুরু করেন।  কলকাতার  রাইটার্স বিল্ডিং-এ অ্যানথ্রোপমেট্রি বিভাগও চালু হয়। এই বিভাগে দু-জন বাঙালিকে নিযুক্ত করেন এডওয়ার্ড। তারা হলেন - কাজি আজিজুল হক ও হেমচন্দ্র বসু।
পারিবারিক জীবন
১৮৬৪ খ্রিস্টাব্দের ১৯ শে মে তিনি সারি’র হ্যাচকাম হাউসের আলফ্রেড হার্ডক্যাসেলের কনিষ্ঠা কন্যা অ্যানি এম্মা হ্যালডেনকে বিবাহ করেন। তাদের চারটি সন্তান জন্মগ্রহণ করেন:
তিনি বার্কশায়ারের ওয়ারফিল্ডে থাকতেন। তার মৃত্যুর পরে ব্যারনেটিসি পুত্রের কাছে চলে যায়।
আঙুলের ছাপ নেওয়ার প্রথা
থাম্ব|১৮৫৯-60 সালে হার্শেলের নেওয়া [[আঙুলের ছাপ]] জেমস হার্শেল ইউরোপীয়ানদের মধ্যে  প্রথম ব্যক্তি যিনি শনাক্তকরণের কাজে হাতের আঙুলের ছাপের ব্যবহার শুরু করেন। তিনি বুঝেছিলেন যে, হাতের আঙুলের ছাপ অনন্য এবং স্থায়ী। তিনি নিজেই তার হাতের ছাপ জীবনভর রেখে দিয়ে সত্যতা প্রমাণ করেছেন। সরকারি কাজে হাতের আঙুলের ছাপ নেওয়ার প্রথম ব্যক্তি তিনি।
১৮৫০ খ্রিস্টাব্দে, তিনি আইসিএস অফিসার হিসাবে বাংলায় আসেন তিনি বিভিন্ন কাজের জন্য দরপত্র বা চুক্তিপত্রে ঠিকাদারদের হাতের আঙুলের ছাপ নেওয়া শুরু করেন। সরকারি নির্দেশনামা কিন্তু তখন চালু ছিল না।
জেমস হার্শেল অল্প বয়সেই কর্মজীবন শুরু করেন এবং প্রয়াণে দু-বৎসর আগে অবসর নেন।।
সেকেন্ডারি এডুকেশন কোয়ালিটি অ্যান্ড অ্যাকসেস এনহান্সমেন্ট প্রজেক্ট
সেকেন্ডারি এডুকেশন কোয়ালিটি অ্যান্ড অ্যাকসেস এনহান্সমেন্ট প্রজেক্ট বা মাধ্যমিক শিক্ষার গুণমান ও প্রবেশাধিকার উন্নতি প্রকল্প (সেকায়েপ) প্রকল্পটি হল শিক্ষক-শিক্ষার্থীদেরকে ক্লাসে মানসম্পন্ন শিক্ষণ উপকরণ এবং অডিও-ভিজ্যুয়াল ডেমোর মাধ্যমে তথ্যে প্রবেশাধিকারের সুবিধা দেয়ার মাধ্যমে বাংলাদেশের মাধ্যমিক স্তরে শিক্ষার মান বাড়ানো। সেকায়েপ-র লক্ষ্য হল বিভিন্ন ক্রিয়াকলাপ সম্পাদনের সুবিধার্থে পুরো প্রকল্পের উপজেলাগুলিকে ইন্টারনেট সংযোগে আনা।
ডেইলি লোকাল নিউজ
ডেইলি লোকাল নিউজ হ'ল একটি দৈনিক পত্রিকা, যা মার্কিন যুক্তরাষ্ট্রের পেনসিলভেনিয়ার চেস্টার কাউন্টি ও আশেপাশের এলাকার ইভেন্টগুলি কভার করে। ১৮৭২ সালে পশ্চিম চেস্টার থেকে প্রথম প্রকাশিত হয়েছিল। পত্রিকাটির মালিক ২১ সেঞ্চুরি মিডিয়া।
কমিক লেখক ডেভ ব্যারি ১৯৭০ এর দশকের গোড়ার দিকে এই পত্রিকায় কাজ করেছেন।
কলোরাডিয়া ডরিস
কলোরাডিয়া ডরিস হল স্যাটারনিডাই পরিবারের একটি প্রজাতির পতঙ্গ।   ১৯০০ সালে উইলিয়াম বার্নস প্রজাতিটি বর্ণনা করেছিলেন। এটি উত্তর আমেরিকায় পাওয়া যায়। লার্ভা মথকে পাইনাস পন্ডেরোসায় এবং প্রাপ্তবয়স্ক মথদের পাইনাস কনটোর্টা এবং পিনাস মনোফিলায় অবস্থান করতে দেখা যায়। শীতকালে এরা পিউপা দশায় থাকে; বসন্ত অথবা গ্রীষ্মে এরা পূর্ণবয়স্ক হয়।
প্রজাতিটির MONA বা Hodges নম্বর হল 7725 ।
অ্যামান্ডা সাইফ্রেড
অ্যামান্ডা মিশেল সাইফ্রেড (জন্ম ৩ ডিসেম্বর ১৯৮৫) একজন মার্কিন অভিনেত্রী, মডেল এবং সঙ্গীতশিল্পী। তিনি ১১ বছর বয়সে মডেল হিসেবে তার কর্মজীবন শুরু করেছিলেন এবং ১৫ বছর বয়সে সোপ অপেরা অ্যাজ দ্য ওয়ার্ল্ড টার্নস (১৯৯৯-২০০১) টেলিভিশন ধারাবাহিকে অভিনয় শুরু করেন। ২০০৪ সালে মিন গার্লস-এ অভিনয়ের মাধ্যমে পূর্ণদৈর্ঘ্য চলচ্চিত্রে তার অভিনয়ের অভিষেক ঘটে। পরবর্তীতে পার্শ্ব-অভিনেত্রী হিসাবে, নাইন লাইভস (২০০৫) ও আলফা ডগ (২০০৬) চলচ্চিত্রে উপস্থিত হন তিনি। ভেরোনিকা মার্স (২০০৪-২০০৬) ইউপিএন টেলিভিশন ধারাবাহিকে একটি গুরুত্বপূর্ণ চরিত্রে এবং এইচবিওর বিগ লাভ (২০০৬-২০১১) টেলিভিশন ধারাবাহিকে মূল ভূমিকায় উপস্থিত হয়েছিলেন সাইফ্রেড। ২০০৮ সালে মামা মিয়া! সঙ্গীতধর্মী চলচ্চিত্রে এবং ২০১৮ সালে মামা মিয়া! হেয়ার উই গো অ্যাগেইন সিক্যুয়াল চলচ্চিত্রে অভিনয় করেন তিনি।
প্রাথমিক জীবন
সাইফ্রেড যুক্তরাষ্ট্রের পেনসিলভেনিয়ার অ্যালেনটাউনে ১৯৮৫ সালের ৩রা ডিসেম্বর জন্মগ্রহণ করেন। তার মা অ্যান (বিবাহপূর্বনাম সান্দের) একজন পেশাদার থেরাপিস্ট এবং বাবা জ্যাক সাইফ্রেড একজন ফার্মাসিস্ট। সাইফ্রেড মূলত জার্মান বংশোদ্ভূত এবং কিছুটা স্কট-আইরিশ ও ওয়েলেশীয় ছাপ রয়েছে। তিনি অ্যালেনটাউনের উইলিয়াম অ্যালেন হাই স্কুল থেকে ২০০৩ সালে পড়াশোনা সম্পন্ন করেন।
তার একমাত্র বড় বোন জেনিফার সাইফ্রেড লাভ সিটি রক ব্যান্ডের সঙ্গীতশিল্পী। সাইফ্রেড ২০০৩ সালের শুরুর দিকে ফোর্ডহাম বিশ্ববিদ্যালয়ে ভর্তি হন, কিন্তু মিন গার্লস ধারাবাহিকে তার ভূমিকায় প্রস্তাব পাওয়ার পর সেখানকার পড়াশোনা আর নিয়মিত করেননি।
প্রাথমিক কাজ (১৯৯৬-২০০৬)
মডেলিংয়ের সময় সাইফ্রেডকে লিগটন মিস্টারের সাথে লিমিটেড টুল সহ বিভিন্ন কাপড়ের কোম্পানির বিজ্ঞাপনে দেখা যায় এবং সুইট ভ্যালি হাই উপন্যাস ধারাবাহিকের তিনটি প্রচ্ছদে দেখা যায়। ১৭ বছর বসয়ে তিনি মডেলিং পশোয় বিরতি দেন এবং একটি অবসর জনগোষ্ঠীতে পরিচারিকা হিসাবে কাজ করেন। সাইফ্রেড কণ্ঠাভিনয় প্রশিক্ষণ নিয়েছেন এবং অপেরা অধ্যয়ন করেছেন, পাশাপাশি কিশোর বয়সে ব্রডওয়ে কোচের প্রশিক্ষণও নিয়েছিলেন। গাইডিং লাইট টেলিভিশন ধারাবাহিকের মাধ্যমে তিনি অভিনয় জীবন শুরু করেন। ২০০০ থেকে ২০০১ সালে সিবিএসর এজ দা ওয়ার্ল্ড র্টান্স গীতিনাট্যে লুসি মন্টগোমারি ভূমিকায় অভিনয় করেন। তিনি জনি স্ট্যাফোর্ডের ভূমিকায় এবিসির অল মাই চিলড্রেন গীতিনাট্যে ২০০২ থেকে ২০০৩ সাল পর্যন্ত অভিনয় করেন।
সাইফ্রেড ২০০৩ সালে মিন গার্লস ধারাবাহিকের মহড়ায় অংশ নেন রেজিনা জিওরেজ ভূমিকায় অভিনয়ের জন্য, কিন্তু শেষপর্যন্ত রেজিনার ভূমিকাটা করেছিলেন র‍্যাচেল ম্যাকঅ্যাডাম্‌স। লিন্ডসে লোহান অভিনীত ক্যাডি হেরনের প্রধান চরিত্রে অভিনয় করার সময় তাকে প্রথমে বিবেচনা করা হয়েছিল, তবে প্রযোজকরা সিদ্ধান্ত নিয়েছিলেন যে রেজিনার ম্লান-বুদ্ধিমান "প্লাস্টিক" বন্ধু এবং সাইডিকিকের কেরেন স্মিথের চরিত্রে সাইফ্রাইডের অভিনয় করা উচিত। চলচ্চিত্রটি বক্স অফিসে সাফল্য অর্জন করেছিল, এবং প্রেক্ষাগৃহে ১২৯ মিলিয়ন মার্কিন ডলারের অধিক আয় করেছিল। এই চলচ্চিত্রে অভিনয়ের জন্য সাইফ্রেড এমটিভি মুভি ও টিভি পুরস্কার অনুষ্ঠানে লোহান, লেসি চ্যাবার্ট এবং ম্যাকডামসের সাথে "বেস্ট অন স্ক্রিন টিম" বিভাগে পুরস্কার অর্জন করেন। সাইফ্রেড ইউপিএনের ভেরোনিকা মার্স টেলিভিশন ধারাবাহিকের মূল ভূমিকায় অভিনয়ের জন্য মহড়ায় যোগ দেন। কিন্তু ভূমিকাটি ক্রিস্টেন বেলের কাছে যায় এবং সাইফ্রেড ভেরোনিকার খুন হওয়া সবচেয়ে ভাল বন্ধু লিলি কেনের ভূমিকায় অভিনয় করেন। তার চরিত্রটি শুধুমাত্র অতীতের ঘটনায় (ফ্ল্যাশব্যাক) দেখানো হয়। ধারাবাহিকটির নির্মাতা রব থমাস মনে করেন যে, লিলি কেন হিসাবে সেইফ্রিডের অভিনয় এতই অসাধারণ যে তিনি প্রথম মৌসুমে পরিকল্পনার চেয়েও বেশি সময় তাকে রেছেছিলেন। সাইফ্রেড ২০০৪ থেকে ২০০৫ পর্যন্ত ১০টি পর্বে অভিনয় করেন।
২০০৫ সালে সাইফ্রেড রদ্রিগ গারসিয়ার নাইন লাইভস (২০০৫) চলচ্চিত্রে প্রধান চরিত্র সামান্তা ভূমিকায় অভিনয় করেন। তার অভিনয়ের জন্য সেইফ্রিড সহ এ চলচ্চিত্রের অন্যান্য অভিনেত্রীর সাথে লোকার্নো আন্তর্জাতিক চলচ্চিত্র উৎসবে সেরা অভিনেত্রী পুরস্কার লাভ করেন। একই বছরে পাশ্ব-চরিত্রে আমেরিকান গান (২০০৫) চলচ্চিত্রে মাউস ভূমিকায় অভিনয় করেন। ২০০৬ সালে সাইফ্রেড ওয়াইল্ডফায়ার টেলিভিশনের ধারাবাহিকের ৫টি পর্বে রেবেকা চরিত্রে অভিনয় করেন এবং প্রধান চরিত্রে লেখক-পরিচালক এন্ড্রা জানাকাসের গিপেসিস, ট্রাম্পস অ্যান্ড থিবস স্বল্পদৈর্ঘ্যে ক্রিসি চরিত্রে অভিনয় করেন। সেইফ্রিড আলফা ডগ চলচ্চিত্রে বেকেলি নামে ছোট ভূমিকায় অংশগ্রহণ করেন। ২০০৪ থেকে ২০০৬ সাল পর্যন্ত বিভিন্ন টেলিভিশন ধারাবাহিকে তার অতিথি উপস্থিতি ঘটে। এর মধ্যে হাউজ, জাস্টিস, ল অ্যান্ড অর্ডার: স্পেশাল ভিকটিম ইউনিট, আমেরিকান ড্যাড, এবং সিএসআই: ক্রাইম সিন ইনভেস্টিগেশন অন্যতম।
২০০৬-২০১১
সেইফ্রিডের মুখ পরিচিতি লাভ করে এইচবিওর বিগ লাভ নাট্য টেলিভিশন ধারাবাহিকে তার ভূমিকার জন্য। ধারাবাহিকটি কাল্পনিক মরমন ফান্ডামেন্টালিস্ট পরিবার ঘিরে, যাতে সারাহ হেনরিকসনের ভূমিকায় সেইফ্রিড অভিনয় করেন এতে বিল এবং বার্বসের প্রথম কন্যা যে বিশ্বাসের সহিত পরিবারের সাথে লড়াই করে। "বিগ লাভ" যুক্তরাষ্ট্রে ২০০৬ সালের ১২ মার্চ প্রিমিয়ার হয়। ২০০৯ সালের ডিসেম্বরে এইচবিও ধারাবাহিকটির চতুর্থ মৌসুম ঘোষণা দেয়, সেইফ্রিড আবার ফিরে আসবে তবে এটাই হবে এ ভূমিকায় তার শেষ অভিনয় কারণ সে এখন চিত্রনায়িকা হিসাবে মনোযোগী হতে চান।
থাম্ব|২০০৯ সালের [[টরন্টো আন্তর্জাতিক চলচ্চিত্র উৎসব|টরন্টো আন্তর্জাতিক চলচ্চিত্র উৎসবে সেফ্রেড]]
২০০৮ সালের মার্চে সেইফ্রিড হাস্যরসাত্মক ভৌতিক জেনিফার'স বডি চলচ্চিত্রে অভিনয় করেন। সেইফ্রিডের ভূমিকা ছিল জেনিফারের সবচেয়ে ভাল বন্ধু আনিতা নিডি লেসনিকি নামে। চলচ্চিত্রটি ২০০৯ সালের টরন্টো আন্তর্জাতিক চলচ্চিত্র উৎসবে প্রদর্শিত হয়েছিল এবং ২০০৯ সালের ১৮ সেপ্টেম্বর যুক্তরাষ্ট্রের প্রেক্ষাগৃহে মুক্তি পায়। এটি চলচ্চিত্র বৌদ্ধাদের কাছ থেকে মিশ্র প্রতিক্রিয়া লাভ করে। একই বছর তিনি হাস্যরসাত্মক স্বাধীন চলচ্চিত্র ভুগি-উগি-তে পেজি পেনহেইমার ভূমিকায় অভিনয়ে করেন। যেটি ২০০৯ সালের ২৬ জুন এডিনবরা আন্তর্জাতিক চলচ্চিত্র উৎসবে প্রদর্শিত হয় এবং যুক্তরাষ্ট্রের প্রেক্ষাগৃহে ২০১০ সালের ২৫ এপ্রিল মুক্তি পায়। ২০০৯ সালের ২২ ফেব্রুয়ারি সাইফ্রিড ৮১তম একাডেমি পুরস্কার অনুষ্ঠানে একটি পুরস্কার উপস্থাপনের পাশাপাশি পরিবেশন করেছিলেন। ২০০৯ সালের মার্চে পরিচালক জ্যাক সিন্ডার তাকে প্রধান অভিনেত্রী হিসাবে সাকার পাঞ্চ চলচ্চিত্রে বেবি ডল চরিত্রে অভিনয়ের আমন্ত্রণ জানান, কিন্তু বিগ লাভ চলচ্চিত্রে তার পূর্বনির্ধারিত সময়ের জন্য এতে কাজ করেন নি।
চ্যানিং ট্যাটামের বিপরীতে সাইফ্রেড ডিয়ার জন (২০১০) চলচ্চিত্রে অভিনয় করেন যেটি নিকলাস স্পার্কের লেখা ২০০৬ সালের একই নামের উপন্যাস থেকে নির্মিত। চলচ্চিত্রটি ২০১০ সালের ৫ ফেব্রুয়ারি মুক্তি পায় এবং সমালোচকদের কাছে থেকে নেতিবাচক সমালোচনা পেয়েছিল। এই চলচ্চিত্রের জন্য সেইফ্রিড "লিটল হাউজ" নামে একটি গান রচনা করেন এবং যেটি ডিয়ার জন চলচ্চিত্রের অফিসিয়াল সাউন্ডট্র্যাক হিসাবে স্বীকৃতি দেয়া হয়। দ্য হলিউড রিপোর্টারের কির্ক হানিকাট বলেছেন, "সাইফ্রেড চরিত্রটি এবং তার সম্পর্কের যা কিছু পেয়েছে সব উপস্থাপান করেছে, তবে তিনি ভারি বিষয়গুলিতে ভালো ভূমিকা রাখে নি। এই প্রণয় একতরফা, এবং সত্যই, আপনি তার জীবনকে অন্য চ্যানেলে পরিচালনার জন্য দোষ দিতে পারবেন না"। সমালোচকদের অবজ্ঞার পরেও ডিয়ার জন বক্স অফিস সাফল্য লাভ করেছিল, এটি আবাতার (২০০৯) চলচ্চিত্রের বক্স অফিস রেকর্ড ভেঙ্গে যুক্তরাষ্ট্র বক্স অফিসে প্রথম স্থান দখল করে নিয়েছিল এবং শুধুমাত্র যুক্তরাষ্ট্রে US$80 মিলিয়ন মার্কিন ডলারের ব্যাবসার পাশাপাশি সারা বিশ্বে US$115 মিলিয়ন মার্কিন ডলারের অধিক আয় করেছিল।
সেইফ্রিড নামভূমিকায় ক্লোয়ি চলচ্চিত্রে অভিনয় করেন যেটি সনি পিকচার্স ক্লাসিকস কর্তৃক ২০১০ সালের ২৬ মার্চ মুক্তি পেয়েছিল। চলচ্চিত্রে সেইফ্রিড একজন দেহব্যবসায়ীর ভূমিকায় অভিনয় করেন যাতে তাকে ভাঁড়া করা হয় একজন স্বামী কে পরীক্ষা করার জন্য কারণ তার স্ত্রী, স্বামীর বিশ্বস্ততায় বিশ্বাসী ছিলেন না। চলচ্চিত্রটি সমালোচকদের প্রশংসা লাভ করে এবং এটি পরিচালক এটম এগয়ানের সর্বোচ্চ আয় করা চলচ্চিত্র। এই চলচ্চিত্রে অভিনয় তাকে চলচ্চিত্র ইন্ডাস্ট্রিতে পরিচিতি দেয় এবং আরো শৈল্পিক হিসাবে অভিনয় করার সুযোগ করে দেয়।
২০১০ সালের শেষের দিকে তিনি প্রণয়ধর্মী-হাস্যরসাত্মক লেটারস টু জুলিয়েট চলচ্চিত্রে অভিনয় করেন, যেটি লিস এবং সেইল ফ্রেডম্যানের বইয়ের উপর নির্মিত। সমালোচকদের মিশ্র প্রতিক্রিয়া লাভের পাশাপাশি বক্স অফিসে সারা বিশ্বে প্রায় US$80 মিলিয়ন মার্কিন ডলারের ব্যবসা করেছিল। সাইফ্রেড "শোয়েস্ট ব্রেকথ্র ফিমেল স্টার অভ দা ইয়ার" পুরস্কার অর্জন করেন। তিনি জেনিফার বডি চলচ্চিত্রে অভিনয়ের জন্য "স্কেয়ারড-এজ-এস**টি" বিভাগে পুরস্কার লাভ করেন। এছাড়াও ২০১০ এমটিভি মুভি পুরস্কার অনুষ্ঠানে ডিয়ার জন চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে মনোনীত হন।  ২০১০ সালে সেইফ্রিড ফোর্বসের "দা সেভেন্টিন স্টার টু ওয়াচ" তালিকায় যুক্ত হন এবং টিন চয়েস অ্যাওয়ার্ডস অনুষ্ঠানে চানিং টাতুমের সাথে অভিনীত ডিয়ার জন চলচ্চিত্রের জন্য  চয়েস মুভি এক্ট্রেস ড্রামা এবং চয়েস মুভি কেমেস্ট্রি সহ তিনটি বিভাগে মনোনয়ন লাভ করেন।  এছাড়াও লেটারস টু জুলিয়েট চলচ্চিত্রের জন্য চয়েস মুভি এক্ট্রেস রুমান্টিক কমেডি বিভাগে মনোনীত হন।
২০০৯ সালের জানুয়ারির শেষের দিকে তিনি মাইরিয়াদ পিকচারসের সাথে সংযুক্ত হন অস্কার ওয়াইল্ডের কমেডি আ ওমেন অব নো ইম্পরটেন্স চলচ্চিত্রের জন্য। চলচ্চিত্রটি ২০১১ সালে মুক্তি পাওয়ার কথা ছিল। ২০১০ সালে, প্রতিবেদনগুলি ইঙ্গিত দিয়েছিল যে অর্থায়নের অভাবে ছবিটি নির্মিত হচ্ছে না। ২০০৯ সালে তিনি আলবার্ট নবস্ চলচ্চিত্রের জন্য চুক্তিবদ্ধ হলেও সময় জঠিলতার জন্য বাদ পড়েন এবং তার বদলে সে চরিত্রে অভিনয় করেন মিয়া অয়াসিকস্কা। ক্যাথরিন হার্ডউইকের রেড রাইডিং হুড (২০১১) চলচ্চিত্রে প্রধান অভিনেত্রী হিসাবে ভালেরি ভূমিকায় অভিনয় করেন। এটি ২০১১ সালের ১১ মার্চ মুক্তি পাওয়ার পর সমালোচকদের নেতিবাচক সমালোচনা লাভ করলেও, US$42 মিলিয়ন মার্কিন ডলার ব্যায়ে নির্মিত চলচ্চিত্রটি সারা বিশ্বে US$90 মিলিয়ন মার্কিন ডলারের ব্যবসা করে। এছাড়াও তিনি অ্যান্ড্রু নিকল পরিচালিত ইন টাইম চলচ্চিত্রে মূল ভূমিকায় সিলভিয়া ওয়েইস চরিত্রে অভিনয় করেন। ছবিটি ২০১১ সালের অক্টোবরে মুক্তি পায় এবং সমালোচকদের মিশ্র প্রতিক্রিয়াসহ সারাবিশ্বে US$172 মিলিয়ন মার্কিন ডলারের ব্যবসা করে। এছাড়াও সেফ্রেড ২০১১ সালে জাপানি রুপচর্যা পণ্য ক্লে দে পিউ বিউটের মডেল হন।
২০১২-বর্তমান
থাম্ব|২০১৬ সালে [[ভোগ ম্যাগাজিনে সাইফ্রেড]]
২০১২ সালের শুরুর দিকে গন চলচ্চিত্রে সাইফ্রেড মূল ভূমিকায় অভিনয় করেন। সঙ্গীতধর্মী লে মিরাবল্‌স চলচ্চিত্রে কসেথ চরিত্রে অভিনয় করেন। চলচ্চিত্রটি এবং তার অভিনয় সমালোচকদের প্রশংসা লাভ করে। সেইফ্রিড তার অভিনয়ের জন্য শ্রেষ্ঠ চলচ্চিত্র বিভাগে একাডেমি পুরস্কার বিভাগে মনোনয়ন লাভ করে। চলচ্চিত্রটি বিশ্বেব্যাপী US$440 মিলিয়ন ডলারের ব্যবসা করে।
২০১৩ সালে সাইফ্রেড দ্য বিগ ওয়েডিং হাস্যরস চলচ্চিত্রে অভিনয় করেন এবং এপিক অ্যানিমেশন চলচ্চিত্রে কন্ঠাভিনেত্রী হিসাবে কাজ করেন। এছাড়াও আত্নজীবনীমুলক লাভলেস চলচ্চিত্রে লিন্ডা লাভলেস চরিত্রে অভিনয় করেন। পরবর্তী চলচ্চিত্রে তার অভিনয় সমালোচকদের কাছ থেকে প্রশংসা পায়। এছাড়াও তিনি ২০১৩ সালের নাট্যধর্মী দা এন্ড অব লাভ চলচ্চিত্রে তাকে দেখা যায়। এরপর তিনি রবার্ট সি. অ’ব্রাইন রচিত পোস্ট রহস্যদঘাটন উপন্যাস অবলম্বনে নির্মিত জে ফর জাকারিয়া চলচ্চিত্রে আন বার্ডেন চরিত্রে অভিনয়ের জন্য মনোনীত হন, কিন্তু শেষপর্যন্ত মার্গট রবি এই চরিত্রে অভিনয় করেছিলেন। ২০১৩ সালে তিনি গিবেঞ্ছির জন্য মডেলিং শুরু করেন।.
২০১৫ সালে তিনি মার্ক ওয়ালবার্গ এবং সেথ ম্যাকফারলিনের সাথে টেড ২ চলচ্চিত্রে অভিনয় করেন এবং পিটার পেনের মা চরিত্রে পেন চলচ্চিত্রে অভিনয় করেন।
২০১৮ সালে, তিনি ক্লাইভ ওউনের সাথে নেটফ্লিক্সের মূল আনন চলচ্চিত্রে ভিজ্যুয়াল হ্যাকার আনন চরিত্রে অভিনয় করেছিলেন; এবং মামা মিয়া সিক্যুয়াল মামা মিয়া! হেয়ার উই গো অ্যাগেইন চলচ্চিত্রের সোফি শেরিডানের চরিত্রে তার পুনরুত্থান ঘটে, যেটি সে সবর জুলাইয়ে মুক্তি পেয়েছিল।
ব্যক্তিগত জীবন
সাইফ্রেড স্বীকার করেছেন যে তিনি উদ্বেগমূলক ব্যাধি এবং প্যানিক এটাকে (আতঙ্কগ্রস্ততায়) ভোগেন। এছাড়াও তার মঞ্চভীতি রয়েছে, এজন্য তিনি ২০১৫ সালের এপ্রিল পর্যন্ত থিয়েটারে অভিনয় বন্ধ রাখেন যতক্ষন না তিনি অফ-ব্রডওয়ে প্রডাকশনের সেকেন্ড স্টেজ থিয়েটার দা ওয়ে উই গেট বাই-এ উপস্থিত না হন।
সাইফ্রেড মামা মিয়া চলচ্চিত্রে তার সহ-অভিনেতা ডমিনিক কুপারের সঙ্গে ২০০৮ থেকে ২০১০ পর্যন্ত এবং অভিনেতা জাস্টিন লংয়ের সাথে ২০১৩ থেকে ২০১৫ পর্যন্ত প্রণয়সম্পর্কে যুক্ত ছিলেন। সাইফ্রেড ২০১৬ সালের প্রথম দিকে অভিনেতা এবং দ্য লাস্ট ওয়ার্ড চল চ্চিত্রে তার সহশিল্পী টমাস সাদোস্কির সঙ্গে প্রণয়সম্পর্ক শুরু করেছিলেন। ২০১৬ সালের সেপ্টেম্বরে এই দম্পতি তাদের বাগদানের বিষয়টি নিশ্চিত করেন, এবং ২০১৭ সালের মার্চে ব্যক্তিগত অনুষ্ঠানে তারা বিয়ে করেছিলেন। ২০১৭ সালের ২৪ মার্চ, তারা সাইফ্রিড দম্পতির প্রথম কন্যা সন্তানের জন্ম দেন।
সাইফ্রিড আইএনআরএ এনজিওর বোর্ডের একজন সদস্য, যে সংস্থাটি সংঘাতের ফলে আহত শরণার্থী শিশুদের প্রয়োজনীয় চিকিৎসা সরবরাহে সহায়তা করে। তার একটি চর্ম সংরক্ষণশালা রয়েছে, যেখানে ঘোড়ার বাচ্চা, শেয়াল, পেঁচা, উত্তর আমেরিকার বিশেষ হরিণ, ছাগল, হাইব্রিড হরিণ এবং অসংখ্য প্রজাপতি রয়েছে। "কনান" টক শোয়ে অংশ নেয়ার সময় কনান অ’ব্রাইন তাকে একটি র্যাটকুন উপহার দেন তার সংরক্ষণশালার জন্য। ২০১৫ সালের সেপ্টেম্বরে সাইফ্রিড এবং লংয়ের তাদের সম্পর্ক ছিন্ন করেন।
প্রশংসা
সেইফ্রিড অসংখ্য প্রশংসা পেয়েছেন “পিপল ম্যাগাজিন” থেকে, যেটি তাকে ২০১১ সালে “২৫ বিউটিস (এন্ড হটিস) এট ২৫” প্রবন্ধে থাকে প্রথম স্থান দিয়েছে; এছাড়াও ম্যাগাজিনটির বার্ষিক সুন্দরি তালিকা ২০০৯ এবং ২০১০ এও তাকে যুক্ত করেছে।  ম্যাগাজনটির ২০১২ সালের প্রবন্ধ “বিউটি এট এবরি এইজ” এও তাকে দেখা যায়। ২০০৮ সালে “ভ্যান্টি ফেয়ার” ম্যাগাজিন এর “ব্রাইট ইয়াং হলিউড” প্রবন্ধে তাকে ফিচার করা হয় এবং ২০১০ সালে ম্যাগাজিনটির প্রচ্ছদে অন্যান্য অভিনেত্রীর সাথে তাকে দেখা যায়।
ববি অ্যাবল
রবার্ট অ্যাবল (Bobby Abel; জন্ম: ৩০ নভেম্বর, ১৮৫৭ - মৃত্যু: ১০ ডিসেম্বর, ১৯৩৬) সারের রদাহাইথ এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮১ থেকে ১৯০৪ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ক্রিকেটে ১৮৮১ থেকে ১৯০৪ সময়কালে সারের প্রতিনিধিত্ব করেন। ‘গাভনর’ ডাকনামে পরিচিত ছিলেন ববি অ্যাবল। মূলতঃ উদ্বোধনী ব্যাটসম্যান হিসেবে মাঠে নামতেন। ডানহাতে ব্যাটিংয়ের পাশাপাশি ডানহাতে অফ-ব্রেক বোলিংয়ে পারদর্শীতা দেখিয়েছেন তিনি।
খেলোয়াড়ী জীবন
১৮৮১ সালে সারে দলের সদস্যরূপে প্রথম খেলতে নামেন। কিন্তু ১৯৮৩ সালের পূর্ব-পর্যন্ত সফলতা পাননি। ১৮৮৬ সালে প্রথমবারের মতো ১০০০ রান তুলেন। ১৮৮৮ সালে ১৩২৩ রান তুলেন। তন্মধ্যে নয়বার পঞ্চাশোর্ধ্ব রান সংগ্রহ করেছিলেন। ঐ বছরেই প্রথম টেস্ট খেলায় অংশ নেন। ওভালে চার্লস টার্নারের ন্যায় বোলারদের মোকাবেলা করে ইংল্যান্ডের টেস্ট জয়ে তিনি ৭০ রান তুলেন। কেপটাউনে স্বাগতিক দক্ষিণ আফ্রিকার বিপক্ষে অ্যাবল ১২০ রান করেন। এর বিপরীতে দক্ষিণ আফ্রিকা ৪৭ ও ৪৩ রানে অল-আউট হয়েছিল। ফলে প্রতিপক্ষের উভয় ইনিংসে সংগৃহীত মোট রানের চেয়েও তার রান সংখ্যা অধিক ছিল।
পরবর্তী চৌদ্দ বছর ইংল্যান্ডের অন্যতম সর্বোচ্চ রান সংগ্রহকারীর ভূমিকায় অবতীর্ণ হন। কেবলমাত্র ১৮৯৩ সালে আঘাতের কারণে তেমন খেলতে পারেননি। ১৮৯০ সালে টেস্ট দলে তাকে নেয়া হয়নি। তবে, ১৮৯১ সালে নিজের স্বাভাবিক ক্রীড়াশৈলীতে ফিরে আসেন ও পরের শীতে অস্ট্রেলিয়া সফরে ভালো করেন।
১৮৯৫ সালে অসাধারণ ক্রীড়াশৈলী উপহার দেন। মাত্র চারজন খেলোয়াড়ের একজনরূপে ২০০০ রান তুলেন। তন্মধ্যে ওভালে এসেক্সের বিপক্ষে তিনি তার প্রথম দ্বি-শতক করেন। তবে, ১৮৯৬ সালের পর সমস্যাসঙ্কুল চোখের সমস্যায় ভুগলে অনিচ্ছাস্বত্ত্বেও তাকে টেস্ট দলের বাইরে রাখতে হয়। ১৮৯৭ ও ১৮৯৮ সালেও ২০০০ রান তুলেছিলেন। ১৮৯৯ সালে ২৬৮৫, ১৯০০ সালে ২৫৯২ ও ১৯০১ সালে ৩৩০৯ রান তোলার পর পুনরায় ১৯০২ সালে ২০০০ রান তুলেন।
অর্জনসমূহ
কাউন্টি চ্যাম্পিয়নশীপের শুরুর দিককার বছরগুলোয় সর্বাধিক প্রভাববিস্তারকারী ব্যাটসম্যানদের একজন ছিলেন। প্রথম ইংরেজ খেলোয়াড় হিসেবে ব্যাটিং উদ্বোধনে নেমে টেস্ট ইনিংসের শুরু থেকে শেষ পর্যন্ত খেলে অপরাজিত থাকেন। এছাড়াও প্রথম খেলোয়াড় হিসেবে ধারাবাহিকভাবে কয়েক মৌসুম ২০০০ রান তুলেন যা ১৮৯৫ থেকে ১৯০২ সাল পর্যন্ত করেছিলেন। ১৮৯৯ সালে ওভালে সমারসেটের বিপক্ষে সারে দলের সদস্যরূপে ইনিংসের শুরু থেকে শেষ পর্যন্ত ব্যাটিং করে অপরাজিত থাকেন। সর্বাধিক দলীয় ইনিংস ৮১১ রানের মধ্যে তিনি করেছিলেন অপরাজিত ৩৫৭* রান। এটি অদ্যাবধি সারে দলের রেকর্ডরূপে চিহ্নিত হয়ে আছে। পরবর্তীতে ১৯৩৮ সালে ওভালে লেন হাটন ৩৬৪ রান করেছিলেন। এছাড়াও, ১৯০২ সালে প্রথম-শ্রেণীর খেলায় রেকর্ডসংখ্যক সর্বাধিক ৪২ খেলায় অংশ নেন।
১৮৯০ সালে উইজডেন কর্তৃক বর্ষসেরা পুরস্কার পান। ঐ পুরস্কারের উপ-শিরোনাম দেয়া হয় বর্ষসেরা নয় ব্যাটসম্যান।
অবসর
১৯০২ সালে ব্যাটিং অনুপযোগী উইকেটে টিকে থাকার কারণে জাতীয় দল নির্বাচকমণ্ডলী শেফিল্ড ও ওল্ড ট্রাফোর্ড টেস্টে তাকে মনোনীত করেন। কিন্তু তিনি কেবলমাত্র চারবার সাধারণমানের রান তুলেন। ১৯০৩ সালে আঘাতের ফলে সারে দল নির্বাচকমণ্ডলী জুলাইয়ের শুরুতে তাকে বাদ দেয়। তাস্বত্ত্বেও ১৯০৪ সালে পুনরায় সুস্থ হলে ২০ খেলার মধ্যে তিনি মাত্র ছয়বার পঞ্চাশের কোটা অতিক্রম করতে সক্ষম হন। ফলশ্রুতিতে তিনি অবসর নিতে বাধ্য হন ও জ্যাক হবস তার স্থলাভিষিক্ত হন।
অবসর গ্রহণের পর অ্যাবল পুরোপুরি অন্ধ হয়ে যান। ১০ ডিসেম্বর, ১৯৩৬ তারিখে ৭৯ বছর বয়সে লন্ডনের স্টকওয়েলে তার দেহাবসান ঘটে। ব্যক্তিগত জীবনে বিবাহিত ছিলেন। ডব্লিউজে অ্যাবল ও টিই অ্যাবল তার সন্তান ছিলেন।
খেলার ধরন
শারীরিকভাবে ৫ ফুট ৪ ইঞ্চি (১.৬৩ মিটার) উচ্চতার অধিকারী অ্যাবল পাতলা গড়নের ছিলেন। খেলোয়াড়ী জীবনের শেষদিকে মারাত্মকভাবে দৃষ্টিশক্তির অভাব বোধ করেন। এরফলে ফাস্ট বোলিংয়ের বিপক্ষে ব্যাটিংয়ে নেমে বেশ বেগ পেতে হতো। তবে, লেগের দিকের বলগুলোকে পুল মেরে তা পুশিয়ে নিতেন। এছাড়াও একাগ্রতা ও মনোবল বজায় রেখে অনুপযোগী পিচেও সফলতা পেয়েছেন যা দর্শকদের মনোযোগ আকর্ষণে সক্ষম হন।
শিল্পী শর্মা
প্রাথমিক জীবন এবং শিক্ষা
শিল্পী শর্মা দিল্লি বিশ্ববিদ্যালয়ের হোম ইকোনমিক্স ইনস্টিটিউট থেকে টেক্সটাইল ডিজাইন / কাপড়ের বিষয়ে বিশেষজ্ঞের সাথে স্নাতক ডিগ্রি অর্জন করেছেন। তিনি দিল্লির ন্যাশনাল ইনস্টিটিউট অফ ফ্যাশন টেকনোলজি থেকে তার পেশাদার ধরন। তিনি বিভিন্ন ডিজাইনিং কোর্সও করেছিলেন। তিনি মুম্বাইয়ের জুহু নাদিরা বাব্বরের অধীনে অভিনয়ের কর্মশালা্তে অংশ নিয়েছিলেন।
মূর্তিনির্মাণ
২০০৬ সালে শর্মা তার পেশা শুরু করেছিলেন "মিস দিল্লী টিন কুইন" বিউটি প্রতিযোগিতায় অংশ নিয়ে। ২০১০ সালে, তিনি "সিটিডেল মিস পুনে" প্রতিযোগিতায় অংশ নিয়েছিলেন। ২০১২ সালে শর্মা "ফেমিনা মিস ইন্ডিয়া" অংশ নেন - রাজ্য নাট্যাভিনয় এবং "মিস দেহ সুন্দর" এবং "মিস সুন্দর হাসির" জিতেছিলেন। তারপরে  তিনি মুম্বাই চলে যান এবং মডেলিংয়ে খুব সক্রিয় হয়ে উঠেন। তিনি প্যান্টালুন, ভিকস, আইসিকি ব্যাংক, এলজি ইলেক্ট্রনিক্স, সংভার হীরা, উৎসব সিজে সোনার গহনা, মাইয়া শাড়ি (নিজের নাম শিল্পী শর্মা সহ), ক্রিসব্রো মুরগী, সুরক্ষিত মোড়ানো, ভায়োলেট শাড়ি, ক্যামোফ্লেজ ফ্যাশনস, কোলেজিওনি মোডার বিজ্ঞাপন এবং বিজ্ঞাপনগুলি প্রিন্ট করেছেন, চন্দ্র মডার্ন বিল্ডারস, আবুশান, সিটি লাইফ রিটেইল, বোম্বাই ডাইং ইত্যাদি হায়দ্রাবাদে তিনি ডিজাইনার সাববাহ শর্মার জন্য ল্যাকমে ফ্যাশন উইক এবং প্রচারিত ডিজাইনার অর্চনা কোচরের সম্পাদকীয় কান্ডের জন্য একটি প্রচারণার শুটিং করেছিলেন।  শর্মা,  নীরু কুমারের হয়ে মডেল করেছেন। তিনি  প্রথাগত কৌশল এবং দেশীয় উপকরণ সহ শীর্ষস্থানীয় টেক্সটাইল ডিজাইনার। তিনি মহিলার যুগ, গৃহশোভা, স্বতন্ত্র প্রবন্ধগুলি, স্বাস্থ্য, নতুন মহিলা ইত্যাদি সহ বিভিন্ন ম্যাগাজিনের কভারগুলিতে উপস্থিত হয়েছিলেন।
বিখ্যাত ব্যক্তি
শর্মা এখন আইএইচআরসি কর্তৃক নিযুক্ত শান্তি ও মানবতার যুবদূত।
টিভি
ডিডি ন্যাশনাল প্রচারিত সুপারহিট টিভি সিরিয়াল চন্দ্রকান্তের সিক্যুয়াল সুনীল অগ্নিহোত্রীর পরিচালিত ও প্রযোজনায় কাহানী চন্দ্রকান্ত কি- তে শর্মা কাজলের ভূমিকায় অভিনয় করেছিলেন । কাহানী চন্দ্রকান্ত কি সাহারা ওয়ান প্রচারিত হয়েছিল।
চলচ্চিত্র
২০১৪ সালে মারুঠি দাসারি প্রযোজিত তেলুগু চলচ্চিত্র গ্রিন সিগন্যালে তিনি অন্যতম শীর্ষস্থানীয় অভিনয়ী হয়েছিলেন। তিনি কন্নড় চলচ্চিত্র  আক্রমণের প্রধান চরিত্রে অভিনয় করেছিলেন।  আক্রমণ নামে এই ভৌতিক চলচ্চিত্রে, দ্বিমাত্রিক এবং ত্রিমাত্রিক উভয় ফরম্যাটে তৈরি করা হয়েছিল। এটির প্রথম ত্রিমাত্রিক  ভৌতিক চলচ্চিত্র  কন্নড়ের। আকরামণ এটি হিন্দি, তেলুগু এবং তামিল ভাষায় ডাব করা হয়। তিনি  একটি চলচ্চিত্র সালমান খানের সাথে নো এন্ট্রি মেইন এন্ট্রি করেন। এই চলচ্চিত্রটির পরিচালনা করেছেন আনিস বাজমি । গ্রিন সিগন্যালের মাধ্যমে তেলুগু পদার্পণ করেছিলেন এবং পরে কারেন্ট থেগায় অভিনয় করেছিলেন।  শর্মা তামিল ও কান্নাডা ছবিতেও প্রবেশ করেছিলেন। মিস বডি বিউটিফুল এবং মিস বিউটিফুল স্মাইলের মতো খেতাব অর্জনকারী গ্ল্যাম ডিভা আনিস বাজমির চলচ্চিত্রের জন্য চূড়ান্ত করা হয়েছে - নো এন্ট্রি-এর সিক্যুয়াল, যেখানে তিনি সালমান খানের সাথে স্ক্রিন স্পেস শেয়ার করেছেন। শিল্পী সালমান খানের সাথে আসন্ন ছবি নো এন্ট্রি মেইন এন্ট্রিতে দেখা যাবে ।
নাদবাই
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২০৫ মিটার (৬৭২ ফুট)।
জনসংখ্যার উপাত্ত
এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে নাদবাই এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
গংগাচড়া আদর্শ উচ্চ বিদ্যালয়
গংগাচড়া আদর্শ উচ্চ বিদ্যালয় রংপুর জেলার গংগাচড়া উপজেলার একটি মাধ্যমিক উচ্চ বিদ্যালয়। এটি পুরো উপজেলার প্রথম স্থান প্রাপ্ত উচ্চ বিদ্যালয়।
শিক্ষকমণ্ডলী
যৌথ স্কুল গংগাচড়া শিশু নিকেতনের তৎকালীন প্রধান শিক্ষক, মোঃ আসাদুজ্জামান মাধ্যমিক বিদ্যালয়ের প্রথম প্রধান শিক্ষক হিসাবে দায়িত্ব পালন করেন। অবসরপ্রাপ্ত কাজী মোঃ শরীফুজ্জামান সর্বশেষ হলেও সাবেক শিক্ষক হাবিবুর রহমান বিদ্যালয়ের সর্বাধিক সফল প্রধান শিক্ষক ছিলেন। বাঁশের বেড়া আর টিন সীট স্কুলকে এই বর্তমান অবস্থায় নিয়ে আসার পিছনে তাদের অবদান স্মরণীয়। বর্তমান প্রধান শিক্ষক হলেন মোঃ এনামুল হক। প্রায় ২৪ জন সহ-শিক্ষক এবং অন্যান্য কর্মচারী বর্তমানে কর্মরত আছে যাদের অসামান্য অবদানে আজ শিক্ষার্থীদের উপস্থিতি এবং ফলাফল শতভাগ।
রেড ক্রিসেন্ট
স্কুলের রেড ক্রিসেন্ট ইউনিট বন্যা এবং অন্যান্য প্রাকৃতিক দুর্যোগে ক্ষতিগ্রস্ত লোকদের সহায়তা করে থাকে। তারা বিদ্যালয়ের শিক্ষার্থীদের জন্য প্রাথমিক সহায়তার কর্মশালা আয়োজন করে থাকে।
অন্যান্য কার্যক্রম এবং অর্জন
স্কুল খেলাধুলা, বিতর্ক, স্কাউটিং এবং অন্যান্যর মতো সকল ধরনের সহ-পাঠ্যক্রমিক কার্যক্রমে অংশ নিয়ে থাকে। ২০০০ সালে, বিদ্যালয়টি সেরা গার্ল গাইডদের জন্য জাতীয় মর্যাদা পেয়েছে। সেকায়েপ এটিকে ২০১১, ২০১২ এবং ২০১৩ সালে যথাক্রমে তিনবার উপজেলার সেরা শিক্ষাপ্রতিষ্ঠানের জন্য চিহ্নিত করেছে। প্রতিষ্ঠানটি ২০১৬ সালে ফলাফলের ভিত্তিতে জেলায় প্রাতিস্থানিক সাফল্যের পুরস্কার লাভ করে। স্কুল কমিটি ২০১৭ সালে ২৫ বছর সমাপ্তিতে রজত জয়ন্তী পালন করেন এবং সমস্ত শিক্ষার্থীর জন্য পুনর্মিলনী অনুষ্ঠানের ব্যবস্থা করেছিল। এই অনুষ্ঠানে স্কুল থেকে স্মরণিকা (ম্যাগাজিন) গৌরবের ২৫ বছর শিরনামে প্রকাশিত হয়।
দ্য উইকএন্ড সান
দ্য উইকএন্ড সান বে অব প্লেন্টি ভিত্তিক একটি আঞ্চলিক সংবাদপত্র। এটি সান মিডিয়া দ্বারা প্রতি শুক্রবার প্রকাশিত হয় এবং বিনা মূল্যে বিতরণ করা হয়। এর প্রচলন ৬০,০০০-এর বেশি ছাড়িয়ে যায়, যা এই অঞ্চলের অন্য কোনও আঞ্চলিক পত্রিকার চেয়ে বেশি।
ইতিহাস
সান মিডিয়া ২০০০ সালে উইকেন্ড সান, কোস্ট অ্যান্ড কান্ট্রি এবং ওয়াটারলাইন ম্যাগাজিন চালু করেছিল।
কলোরাডিয়া লুস্কি
কলোরাডিয়া লুস্কা একটি মথ প্রজাতি। এটি লেপিডোপ্টেরা বর্গের স্যাটারনিডাই পরিবারের সদস্য।   এটি প্রথম ১৯২৬ সালে উইলিয়াম বার্নস এবং ফস্টার হেন্ড্রিকসন বেঞ্জামিন দ্বারা বর্ণনা করা হয়েছিল। প্রজাতিটি উত্তর আমেরিকায় পাওয়া যায়।
কলোরাডিয়া লুস্কির MONA বা Hodges নম্বর হল 7726।
ময়নামতি ঢিবি ১খ
ময়নামতী ঢিবি (টিলা) ১খ বাংলাদেশের কুমিল্লা জেলার ময়নামতীতে অবস্থিত একটি প্রত্নতাত্ত্বিক স্থাপনা। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।
নাওয়াফ বুশাল
নাওয়াফ মশারি আব্দুল রহমান বুশাল (نواف بوشل, Nawaf Boushal; জন্ম: ১৬ সেপ্টেম্বর ১৯৯৯; নাওয়াফ বুশাল নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল নাসর এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।
ময়নামতি ঢিবি ১খ
স্থাপত্য বৈশিষ্ট্য
খনন কার্য‌ের মাধ্যমে এখানকার দীর্ঘ দেওয়াল, রাস্তা, সংযোগ সড়ক, প্রবেশপথ ও অন্যান্য নিদর্শন পাওয়া গেছে।
নাওয়াফ বুশাল
২০২০ সালে, নাওয়াফ সৌদি আরব অনূর্ধ্ব-২৩ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। প্রায় দুই বছর যাবত সৌদি আরবের বয়সভিত্তিক দলের হয়ে খেলার পর, তিনি ২০২১ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
প্রারম্ভিক জীবন
নাওয়াফ মশারি আব্দুল রহমান বুশাল ১৯৯৯ সালের ১৬ই সেপ্টেম্বর তারিখে সৌদি আরবের হফুফে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
নাওয়াফ সৌদি আরব অনূর্ধ্ব-২৩ দলের হয়ে খেলার মাধ্যমে সৌদি আরবের প্রতিনিধিত্ব করেছেন। সৌদি আরবের বয়সভিত্তিক দলের হয়ে তিনি প্রায় ২ বছর যাবত অংশগ্রহণ করেছেন।
হেউন্দে সৈকত
সংক্ষিপ্ত বিবরণ
কোরীয় পর্যটক ছাড়াও চীন, জাপানসহ পশ্চিমা দেশের পর্যটকদের কাছে এই সৈকতটি অত্যন্ত জনপ্রিয়। বিশেষ করে গ্রীষ্মকালে জুলাই ও আগস্ট মাসে এই সৈকত ও এর আশেপাশের এলাকায় বহু লোকের সমাবেশ ঘটে। বুসান নগরীর বেশিরভাগ বিদেশি জনগোষ্ঠীর বাসস্থান এই সৈকত সংলগ্ন হেউন্দে অঞ্চলেই। হেউন্দের কাছেই ছোট দ্বীপ্পুঞ্জ ওরিয়কদো অবস্থিত, যেটি বুসান নগরীর প্রতীক হিসেবে বিবেচিত হয়।
নতুন বছরের সূর্যোদয় দেখার জন্য এই সৈকতটি বিখ্যাত। এছাড়াও ১৯৮৮ সাল হতে "পোলার বেয়ার ক্লাব" নামের একটি দল চোসান বীচ হোটেলের সামনে নতুন বছর উপলক্ষ্যে প্রতি বছর "বরফ পানিতে সাঁতার" খেলার আয়োজন করে থাকে, যেখানে প্রায় ০°C তাপমাত্রার পানিতে প্রতিযোগিরা সাঁতার কাটে।
জনপ্রিয়তার তুঙ্গে থাকায় হেউন্দেকে কোরিয়ার রাজধানী সিউলের বাইরে সবচেয়ে ব্যয়বহুল এলাকা বলে চিহ্নিত করা হয়। এই সৈকতকে কেন্দ্র করে চোখে পড়ার মতো উন্নয়নমূলক কাজ করা হয়েছে। এখানে আকাশচুম্বী আবাসিক দালান ও হোটেল রয়েছে। পর্যটকদের জন্য সৈকতের পাশেই ২৫০ প্রজাতির মাছের বিপুল সংগ্রহ নিয়ে গড়ে উঠেছে সী লাইফ বুসান একুয়ারিয়াম। বিনামূল্যে পার্কিংয়ের ব্যবস্থার পাশাপাশি রয়েছে বিনামূল্যে গোসলখানা, টয়লেট ও সুপেয় পানির ব্যবস্থা। জুলাই ও আগস্ট মাসে অধিক পর্যটকের আগমনকে বিবেচনায় রেখে এই দুই মাসে এক বিশেষ গ্রীষ্মকালীন পুলিশ মোতায়েন করা হয়ে থাকে।
ওয়ালেস বিরি
মিজুরি ক্লে কাউন্টিতে জন্ম নেওয়া বিরি কানসাস সিটির চেজ স্কুলে পড়াশুনা করেন। ১৯০৪ সালে তিনি ব্রডওয়েতে কাজ শুরু করেন। ১৯১০-এর দশকের শুরুতে তিনি এসানে স্টুডিওজের সাথে চুক্তিবদ্ধ হন। তার অভিনীত প্রথম চলচ্চিত্র ছিল হিজ অ্যাথলেটিক ওয়াইফ (১৯১৩)। ১৯৩০ সালে তিনি দ্য বিগ হাউজ ছবিতে অভিনয়ের জন্য তার প্রথম একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র ভূমিকা হল মিন অ্যান্ড বিল ছবিতে বিল, দ্য চ্যাম্প ছবিতে নাম ভূমিকা, ট্রেজার আইল্যান্ড-এ লং জন সিলভার ও ভাইভা ভিলা!-এ পাঞ্চো ভিলা। দ্য চ্যাম্প ছবিতে অভিনয়ের জন্য তিনি শ্রেষ্ঠ অভিনেতা বিভাগে একাডেমি পুরস্কার এবং ভাইভা ভিলা! ছবিতে অভিনয়ের জন্য শ্রেষ্ঠ অভিনেতা বিভাগে ভল্পি কাপ লাভ করেন। ১৯৩২ সালে মেট্রো-গোল্ডউইন-মেয়ার স্টুডিওর সাথে তার চুক্তি হয় যে তিনি অন্য যে কোন অভিনয়শিল্পীর থেকে ১ মার্কিন ডলার বেশি পারিশ্রমিক গ্রহণ করবেন, ফলে তিনি সেসময়ে বিশ্বের সর্বোচ্চ পারিশ্রমিক গ্রহীতা হয়ে ওঠেন।
প্রারম্ভিক জীবন
বিরি ১৮৮৫ সালের ১লা এপ্রিল মিজুরির ক্লে কাউন্টিতে জন্মগ্রহণ করেন। তার পিতা একজন পুলিশ কর্মকর্তা ছিলেন। কাজের সূত্রে ১৮৯০-এর দশকে তারা স্বপরিবারে ক্লে কাউন্টি ত্যাগ করে পার্শ্ববর্তী কানসাস সিটিতে চলে যান।
বিরি কানসাস সিটির চেজ স্কুলে পড়াশুনা করেন। পাশাপাশি তিনি পিয়ানো বাজানোর তালিম নেন। পড়াশুনার ব্যাপারে তার আগ্রহ কম ছিল। তিনি দুবার বাড়ি থেকে পালিয়ে যান। প্রথমবার কয়েক দিন পর ফিরে আসেন এবং স্কুল ছেড়ে দিয়ে কানসাস সিটির রেল প্রাঙ্গনে ইঞ্জিন মুছার কাজ করতেন। ১৬ বছর বয়সে তিনি দ্বিতীয়বার বাড়ি ছেড়ে পালিয়ে যান এবং রিংলিং ব্রাদার্স সার্কাসে হস্তী প্রশিক্ষকের সহকারী হিসেবে যোগ দেন। দুই বছর পর এক চিতাবাঘের আঁচর খেয়ে তিনি সার্কাস ত্যাগ করেন।
বাংলাদেশে মাওবাদী বিদ্রোহ
বাংলাদেশে মাওবাদী বিদ্রোহ হল বাংলাদেশ সরকার এবং পিবিসিপি এবং পিবিসিপি-জে- এর মধ্যে একটি চলমান সংঘাত।
ইতিহাস
পূর্ব বাংলার কমিউনিস্ট পার্টি ১৯৬৮ সালে প্রতিষ্ঠিত হয়। বাংলাদেশের স্বাধীনতা যুদ্ধের সময় এই দলটি বাংলাদেশী জাতীয়তাবাদী এবং সোভিয়েত ইউনিয়নের বিরুদ্ধে পাকিস্তান ও চীনের সাথে জোটবদ্ধ হয়েছিল। <sup class="noprint Inline-Template" data-ve-ignore="true" style="white-space:nowrap;">[ <span title="The material near this tag failed verification of its source citation(s). (August 2022)">ব্যর্থ যাচাই  ]
কিন্তু শুধুমাত্র ১৯৯০ এর দশকে তিনি অপরাধমূলক কর্মকাণ্ডে সক্রিয় হতে শুরু করেন (যেমন চাঁদাবাজি, খুন, অপহরণ, তার সশস্ত্র সংগ্রামে অর্থায়ন)। ১৯৯৩ সালে গোষ্ঠীটি অঞ্চলের নিয়ন্ত্রণ এবং মতাদর্শগত পার্থক্যের জন্য বিসিপির বিরুদ্ধে যুদ্ধ শুরু করে ( বিসিপি কেবল মাওবাদী, পরিবর্তে পিবিসিপি বছরের পর বছর ধরে মাওবাদ এবং নকশালবাদের মিশ্রণে পরিণত হয়েছে)। ২০০০-এর দশকে গ্রুপটি বেশ কয়েকটি বিভক্ত হয়ে পড়ে, সবচেয়ে গুরুত্বপূর্ণ, যা ২০০৩ সালে ঘটেছিল, পিবিসিপি-জে গ্রুপ গঠন করে (পুর্গা বাংলার কমিউনিস্ট পার্টি-জনযুদ্ধ, যেটি একটি সমাজতান্ত্রিক বিপ্লব চায়) এইভাবে একটি অভ্যন্তরীণ দ্বন্দ্ব শুরু করে যা ১৮ জনের শিকার হবে। ২০০২ সালে, বিসিপি এর প্রতিষ্ঠাতা গাজী কামরুলকে আগস্ট ২০০২-এ অপারেশন ক্লিন হার্টের সময় যৌথ বাহিনীর দ্বারা হোয়াইট হাউস নামে পরিচিত তার বাসভবন থেকে আটক করা হয়। ২০০৫ সাল থেকে পিবিসিপি সন্ত্রাসী হামলা, সরকারের সাথে সংঘর্ষ এবং প্রতিদ্বন্দ্বী গোষ্ঠী এবং কিছু ইসলামপন্থী গোষ্ঠীর সাথে তার বিদ্রোহকে প্রসারিত করতে শুরু করে।  ২০০৬ সালে পিবিসিপি-জে ও আক্রমণ চালাতে শুরু করে এবং সরকারের সাথে সংঘর্ষে লিপ্ত হয়। ২০০৫ থেকে ২০০৬ সালের মধ্যে বিদ্রোহে ৩৭৯ জন মারা গেছে। এই সময়ের পরে, বিদ্রোহ বছরের পর বছর তীব্রতা হ্রাস পায় এবং কয়েকটি ঘটনা এবং সংঘর্ষ হয়।
হতাহত
১৯৯৩ থেকে ২০২২ পর্যন্ত বিদ্রোহে ১,১৯১+ মৃত্যু হয়েছে। ২০০৩-২০০৬ সময়কাল থেকে (বিদ্রোহের সবচেয়ে সহিংস সময়) ৭২৪ জন মারা গেছে।
খুদ্দামুল ফুরকান
খুদ্দামুল ফুরকান আফগানিস্তানের প্রথম ইসলামী রাজনৈতিক দল। আফগানিস্তানে সোভিয়েত/কমিউনিস্ট প্রভাবের প্রতিক্রিয়ায় এটি ১৯৬৬ সালে প্রথম গঠিত হয়। মুহাম্মদ ইসমাইল মোজাদিদি এই রাজনৈতিক দলটি গঠন করে, যিনি আফগানিস্তানের প্রাচীনতম প্রাইভেট ইসলামিক প্রতিষ্ঠানের (বা মাদ্রাসার) ডিন এবং গজনীর নুরুল মাদারিস ফারুকী ও আবোবাকার মোজাদিদির পিতা ছিলেন। এই দলের সদস্যরা ছিল মূলত আফগান আলেম (বা ওলামা)।
এই দলের অনেক সদস্য আফগানিস্তানের সবচেয়ে বড় ধর্মীয় ও আধ্যাত্মিক ব্যবস্থা নকশবন্দি-মোজাদিদি তরিকার সদস্য। মুহাম্মদ ইসমাইল মোজাদিদির পিতা, মুহাম্মদ ইব্রাহিম শেখ জিয়াউল মাশাওইখ (একজন অত্যন্ত প্রভাবশালী আধ্যাত্মিক এবং ধর্মীয় ব্যক্তি), ছিলেন নকশাবন্দী-মোজাদিদি সংগঠনের প্রধান (সুজ্জাদা নেশীন)। এটি কাবুলের কালা জাওয়াদে অবস্থিত। মুহাম্মদ ইব্রাহিম মোজাদিদি (শেখ জিয়াউল মাশাউইখ) হলেন নুরুল মাশাওইখ শেখ ফজল ওমর মোজাদিদি (ওরফে, মোল্লা শোর বাজার)-এর পুত্র এবং ধর্মীয় ও আফগানিস্তানের সবচেয়ে প্রভাবশালী এবং সম্মানিত আধ্যাত্মিক ব্যক্তি।
খুদ্দামুল ফুরকানের নেদা-ই-হক (সত্যের কণ্ঠস্বর) নামে একটি সংবাদপত্র ছিল এবং এর প্রধান সম্পাদক ছিলেন মৌলভী আবদুল সাত্তার সিদ্দিকী। দলটি আফগানিস্তানের ধর্মীয় সম্প্রদায়ের মধ্যে খুবই প্রভাবশালী ছিল। খুদ্দামুল ফুরকান দলটি ইসলামী ঐতিহ্য মেনে চলার জন্য সুপরিচিত ছিল এবং রাজনৈতিকভাবে দলটি মধ্যপন্থী ছিল।
১৯৭৯ সালে সোভিয়েত বাহিনী এবং তাদের মিত্রদের দ্বারা মোজাদিদি পরিবারকে কারারুদ্ধ করার পর (কারারুদ্ধদের মধ্যে ছিলেন এম. ইব্রাহিম শেখ জিয়াউল মাশাউইখ এবং তার পুত্র, খুদ্দামুল ফুরকানের নেতা এম. ইসমাঈল মোজাদিদি) বন্দী অবস্থায় দলের শীর্ষস্থানীয় নেতাদের বিপদে পরার আশঙ্কায় দলের নাম পরিবর্তন করে হরকাত-ই-ইনকিলাব ইসলামী রাখা হয় এবং সোভিয়েত দখলদারদের বিরুদ্ধে দলটি প্রচেষ্টা চালিয়ে যেতে থাকে। আফগানিস্তানে সোভিয়েতদের বিরুদ্ধে প্রতিরোধ আন্দোলনে দলের সদস্যরা প্রধান ভূমিকা পালন করে। খুদ্দামুল ফুরকান পরে ২০০৪ সালে কাবুলে পুনর্গঠিত হয় এবং পার্টির কিছু সদস্য আফগানিস্তানে শান্তি প্রতিষ্ঠায় সক্রিয় ভূমিকা পালন করছে। খুদ্দামুল ফুরকানদের একজন শীর্ষ সদস্য মৌলভি আরসালা রহমানীকে ১৩ মে, ২০১২ তারিখে কাবুলে হত্যা করা হয়।
আগ্রা
থাম্ব|240x240পিক্সেল|১৯১৪ সালে বৃটিশ শাসিত আগ্রা শহরের মানচিত্র আগ্রা (হিন্দি: आगरा; উর্দু: آگرہ) উত্তর ভারতের উত্তরপ্রদেশ রাজ্যের আগ্রা জেলার রাজধানী শহর। শহরটি ভারতের রাজধানী নতুন দিল্লি থেকে প্রায় দক্ষিণ-পূর্বে যমুনা নদীর তীরে অবস্থিত। আগ্রা একটি রেলওয়ে জংশন এবং আশেপাশের কৃষি এলাকার জন্য এটি একটি বাণিজ্যিক ও শিল্পকেন্দ্র হিসেবে কাজ করে। আগ্রা শহরে তুলা, খাদ্যশস্য, তামাক, লবণ ও চিনির পাইকারি বাণিজ্য হয়। এখানকার কলকারখানায় খাদ্য প্রক্রিয়াকরণ এবং সুতির টেক্সটাইল, কার্পেট, লোহা ও ইস্পাত উৎপাদন সম্পন্ন হয়। আগ্রাতে প্রায় সাড়ে ১৬ লক্ষ লোকের বাস।
আগ্রাতে অবস্থিত ঐতিহাসিক সৌধগুলির মধ্যে সবচেয়ে বিখ্যাত হল পৃথিবীর সপ্তম আশ্চর্যের এক আশ্চর্য তাজমহল। আগ্রা আরও বেশ কিছু ইন্দো-সারাসেনীয় স্থাপত্যকর্মের জন্য বিখ্যাত, যাদের মধ্যে আছে মুঘল সম্রাট আকবরের জন্য নির্মিত শ্বেত মর্মরের জাহাঙ্গীরী মহল এবং ১৭শ শতকের শুরুর দিকে নির্মিত মোতি মসজিদ বা মুক্তার মসজিদ।
আগ্রার শিক্ষাপ্রতিষ্ঠানগুলির মধ্যে আছে ১৯২৭ সালে স্থাপিত আগ্রা বিশ্ববিদ্যালয়, ১৯৮১ সালে স্থাপিত দয়ালবাগ এডুকেশনাল ইন্সটিটিউট এবং একটি চিকিৎসা মহাবিদ্যালয় (মেডিক্যাল কলেজ)।
মুঘল সম্রাট আকবর ১৫৬৬ সালে বর্তমান আগ্রা শহরটি প্রতিষ্ঠা করেন। অল্পদিনেই এটি সংস্কৃতি ও জ্ঞানচর্চার একটি কেন্দ্রে পরিণত হয়। ১৬৪৮ সাল পর্যন্ত এটি মুঘল সাম্রাজ্যের রাজধানী ছিল। ঐ বছর সম্রাট আওরঙ্গজেব রাজধানী দিল্লিতে সরিয়ে নেন। ১৮০৩ সালে আগ্রা ব্রিটিশদের পদানত হয়। ১৮২৫ সাল থেকে এটি একটি প্রাদেশিক রাজধানী ও প্রশাসনিক কেন্দ্র হিসেবে ভূমিকা পালন করে আসছে।